Ο **Σιμόνε Φοντέκιο** (ιταλικά: Simone Fontecchio, Πεσκάρα, 9 Δεκεμβρίου 1995) είναι Ιταλός επαγγελματίας διεθνής καλαθοσφαιριστής. Με ύψος 2.03μ. αγωνίζεται αγωνίζεται ως σμολ φόργουορντ για τους Γιούτα Τζαζ του ΝΒΑ και την Εθνική Ιταλίας.

Νεανική σταδιοδρομία
--------------------

Ο Φοντέκιο συμμετείχε σε μία σειρά από νεανικές διοργανώσεις:

1. 2011 Jordan Brand Classic International Tour παιχνίδι στο Λονδίνο (δεν πρέπει να συγχέεται με το Διεθνές παιχνίδι του ίδιου τουρνουά)
2. Τουρνουά Άλμπερ Σβάιτσερ 2012
3. 2012 Μπάσκετ Χωρίς Σύνορα Ευρώπης
4. 2012-13 Euroleague Basketball Next Generation Tournament Τουρνουά της Ρώμης.

Εκτός από το ότι έπαιξε για την Ιταλία (βλέπε διεθνή σταδιοδρομία ), κέρδισε κυρίως το ιταλικό πρωτάθλημα κάτω των 17 ετών το 2011-12 και το πρωτάθλημα κάτω των 19 την ίδια χρονιά και το 2012-13, όλα με τη Βίρτους Μπολόνια.

Επαγγελματική σταδιοδρομία
--------------------------

Ο Φοντέκιο προβιβάστηκε από την Βίρτους κάτω των 19 στην ανώτερη ομάδα την περίοδο 2012-13, εναλλάσσοντας παρουσίες μεταξύ των δύο ομάδων κατά τη διάρκεια της χρονιάς. Έπαιξε ένα συμβολικό λεπτό στο Ιταλικό Πρωτάθλημα στις 4 Νοεμβρίου 2011 πριν δημοσιεύσει το πρώτο του αυθεντικό φύλλο στατιστικών πρώτης κατηγορίας, χάνοντας τις πέντε βολές του ενώ είχε τρία ριμπάουντ και ένα κλέψιμο, στις 30 Δεκεμβρίου.

Μετά από μία ενεργή πορεία σε νεανικό επίπεδο (βλ. Σταδιοδρομία για νέους) και μία επαγγελματική πρώτη συμμετοχή μόλις στα 17 του, συζητήθηκε ότι θα πάει στις Ηνωμένες Πολιτείες για να παίξει στο λύκειο και αργότερα μπάσκετ στο κολέγιο, ωστόσο έμεινε πιστός στη Βίρτους και υπέγραψε πενταετές επαγγελματικό συμβόλαιο με την ομάδα τον Ιούνιο του 2013, ενώ οι γονείς του έπρεπε να είναι παρόντες καθώς ήταν ακόμη ανήλικος εκείνη την περίοδο.

Αφού επιλέχθηκε δύο φορές για να λάβει μέρος στο All Star Game του πρωταθλήματος (2014 και 2015), ψηφίστηκε ως ο καλύτερος παίχτης κάτω των 22 ετών τον Μάιο του 2015. Σε εκείνη η χρονιά θα έβλεπε επίσης την πρώτη του συμμετοχή στα πλέι οφ, σημειώνοντας 10,3 πόντους και 3,3 ριμπάουντ ανά παιχνίδι, καθώς η Βίρτους σαρώθηκε από την κάτοχο του τίτλου Ολίμπια Μιλάνο.

Ο Φοντέκιο δήλωσε για το ντραφτ του NBA του 2015 στις 25 Απριλίου ως πρώτος συμμετέχων, δύο χρόνια πριν γίνει αυτόματα επιλέξιμος το 2017. Παρακολούθησε ένα προπονητικό πρόγραμμα για το ντραφτ με τους Μπόστον Σέλτικς τον Ιούνιο του 2015, ενώ δηλώθηκε ότι σκέφτηκαν να επιλέξουν στον δεύτερο γύρο, απέσυρε την υποψηφιότητά του στις 16 Ιουνίου 2015

Μετά από μία δυσάρεστη αγωνιστική περίοδο 2018-19 με την Ολίμπια Μιλάνο, όπου ο Φοντέκιο έπαιξε κατά μέσο όρο μόνο 0:48 λεπτά στην Ευρωλίγκα και 2,8 λεπτά στο Ιταλικό Πρωτάθλημα, υπογράφει συμβόλαιο δύο ετών με την πρώην ομάδα του Βίρτους Μπολόνια με προπονητή τον Αλεξάνταρ Τζόρτζεβιτς.

Στις 18 Ιουλίου 2019, υπέγραψε με τη Ρέτζιο Εμίλια του ιδίου πρωταθλήματος (LBA). Η σεζόν 2019-20 ήταν η καλύτερη στην καριέρα του επί ιταλικού εδάφους καθώς μέτρησε 11 πόντους με 44,3% από το τρίποντο και 4 ριμπάουντ με τη Ρέτζιο Εμίλια.

Στις 7 Ιουλίου 2020, υπέγραψε με την Άλμπα Βερολίνου του Πρωταθλήματος Γερμανίας (BBL). Τη σεζόν 2020-21, είχε στην Ευρωλίγκα 10.5 πόντους (με 38.8% στα τρίποντα), 3.4 ριμπάουντ, 1.5 ασίστ σε 29 ματς στην Ευρωλίγκα.

Στις 9 Ιουλίου 2021, υπέγραψε με την Μπασκόνια του Πρωταθλήματος Ισπανίας. Τη σεζόν 2021-22, μέτρησε 11 πόντους (με 40.2% στα τρίποντα), 4.4 ριμπάουντ, 2.4 ασίστ σε 31 ματς στην Ευρωλίγκα.

Στις 27 Ιουλίου 2022, επισημοποιήθηκε η συμφωνία του με τους Γιούτα Τζαζ του ΝΒΑ, υπογράφοντας διετές συμβόλαιο, το οποίο φτάνει στα 6.25 εκατ. δολάρια. Στις 7 Δεκεμβρίου 2022 κόντρα στους Ουόριορς σκόραρε 18 πόντους, πετυχαίνοντας μάλιστα με κάρφωμα στα 6.8'' την νίκη στους Τζαζ.

Εθνική ομάδα
------------

Ο Φοντέκιο έχει παίξει για τις μικρές εθνικές ομάδες της Ιταλίας από τότε που εμφανίστηκε στην εθνική ομάδα παίδων στο Ευρωπαϊκό Πρωτάθλημα του 2011 (10η θέση). Έκτοτε, συμμετείχε με την εθνική ομάδα εφήβων στο Ευρωπαϊκό Πρωτάθλημα του 2012 (7η θέση) και στο Ευρωπαϊκό Πρωτάθλημα του 2013 (10η θέση, καλύτερος σκόρερ για την Ιταλία) και στην εθνική ομάδα νέων ανδρών στο Ευρωπαϊκό Πρωτάθλημα του 2014 (10η θέση).

Ο Φοντέκιο συμμετείχε στο τουρνουά καλαθοσφαίρισης των Θερινών Ολυμπιακών Αγώνων 2020 με την Ιταλία, φτάνοντας στους προημιτελικούς. Ήταν ο πρώτος σκόρερ στη νίκη της Ιταλίας με 82–92 επί της Γερμανίας, σημειώνοντας 20 πόντους, άρπαξε επίσης 4 ριμπάουντ, μοίρασε 2 ασίστ και έκλεψε 3 μπάλες. Ήταν επίσης ο κορυφαίος παίκτης της Ιταλίας σε αυτό το παιχνίδι, με δείκτη αποτελεσματικότητας 21. Ήταν και πάλι ο πρώτος σκόρερ στην ήττα της Ιταλίας με 83–86 από την κάτοχο του χάλκινου μεταλλίου Αυστραλία, με 22 πόντους. Στο τρίτο και τελευταίο παιχνίδι της φάσης των ομίλων της, η Ιταλία νίκησε τη Νιγηρία με 80–71 και ο Φοντέκιο ισοφάρισε με τον Παγιόλα ως οι κορυφαίοι σε ασίστ. Η Ιταλία έχασε με 75-84 από την κάτοχο του ασημένιου μεταλλίου Γαλλία στους προημιτελικούς. Σε αυτό το παιχνίδι ο Φοντέκιο ήταν πρώτος σκόρερ με 23 πόντους. Μέχρι το τέλος της διοργάνωσης κατατάχθηκε μεταξύ των παιχτών που «θα έπρεπε να είναι στα ραντάρ του ΝΒΑ».

Προφίλ παίχτη
-------------

Ο Φοντέκιο είναι ένας καλός σμολ φόργουορντ που έχει παίξει στο παρελθόν ως Σούτινγκ γκαρντ, έχει ένα σταθερό αλλά εξελισσόμενο παιχνίδι σε όλα τα επίπεδα και είναι ενεργός εκτός μπάλας.

Αποτελεί μεγαλύτερη απειλή έξω από το ζωγραφιστό, όπου μπορεί να εξαπολύσει το τεχνικά άρτιο, αν και ασταθές, άλμα του και δυσκολεύεται περισσότερο στο ποστ πλέι λόγω έλλειψης δύναμης στο πάνω μέρος του σώματος. Παρόλα αυτά, είναι αρκετά αθλητικός, ιδιαίτερα στη δύναμη των ποδιών και μπορεί να τρέξει καλά στους διαδρόμους στην επίθεση ή να χρησιμοποιήσει το μήκος του για να ξεπεράσει τον αμυντικό του, ωστόσο δεν χρησιμοποιεί αυτά τα προσόντα αρκετά στα ριμπάουντ. Στην άμυνα καταβάλλει πάντα προσπάθεια, δεν φοβάται να μαρκάρει τον αντίπαλο αστέρα, μπορεί να μείνει μπροστά από μικρότερους και πιο γρήγορους παίκτες με το μήκος του, αλλά πρέπει να γίνει πιο επιθετικός.

Συνολικά, είναι ένας πολλά υποσχόμενος παχτης μόλις στα 19 του και έχει την εργασιακή ηθική και τα φυσικά χαρακτηριστικά για να πετύχει παρόλο που απέχει πολύ από μία ολοκληρωμένη εμφάνιση παίχτη από το 2015.

Προσωπική ζωή
-------------

Προέρχεται από αθλητική οικογένεια, η μητέρα του Μαλί Πομίλιο έπαιξε για την Ιταλία και κέρδισε δύο ευρωπαϊκούς τίτλους με την ΑΣ Βιτσέντζα στο μπάσκετ, την αναφέρει ως επιρροή στην επιλογή της σταδιοδρομίας του. Ο πατέρας του Ντανιέλε ήταν επαγγελματίας αθλητής στον δρόμο μετ' εμποδίων, ενώ ο παππούς του ήταν επίσης καλαθοσφαιριστής, όπως και ο μεγαλύτερος αδερφός του Λούκα που έχει παίξει στις χαμηλότερες κατηγορίες αφού πέρασε επίσης από τις τάξεις νέων της Βίρτους.

Ο Φοντέκιο μετακόμισε στη Μπολόνια από την πατρίδα του την Πεσκάρα σε ηλικία 14 ετών, ζώντας σε κοινόχρηστο κατάλυμα με άλλους παίκτες νεαρής ηλικίας της Βίρτους.

Παραπομπές
----------

1. ↑  «Fontecchio Simone». *EuroLeague*. Ανακτήθηκε στις 29 Απριλίου 2015.
2. ↑  «Simone Fontecchio». *Virtus Pallacanestro Bologna* (στα Italian). Αρχειοθετήθηκε από το πρωτότυπο στις 30 Οκτωβρίου 2014. Ανακτήθηκε στις 29 Απριλίου 2015. CS1 maint: Μη αναγνωρίσιμη γλώσσα (link)
3. ↑  «Legabasket Serie A - 13° Gionarta Andata ( Banco di Sardegna Sassari - SAIE3 Bologna)» [Legabasket Serie A - 13th round]. *Lega Basket* (στα Italian). Ανακτήθηκε στις 29 Απριλίου 2015. CS1 maint: Μη αναγνωρίσιμη γλώσσα (link)
4. ↑  «Fontecchio firma per 5 anni, il suo futuro è bianconero» [Fontecchio signs for 5 years, his future is black and white]. *la Repubblica* (στα Italian). 13 Ιουνίου 2013. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
5. ↑  Aquino, Luca (17 Δεκεμβρίου 2014). «Fontecchio all'All Star Game» [Fontecchio at the All Star Game]. *Corriere di Bologna* (στα Italian). RCS MediaGroup. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
6. ↑  Aquino, Luca (8 Μαΐου 2015). «Virtus, Fontecchio nominato miglior giovane dell'anno» [Virtus, Fontecchio named best young player of the year]. *Corriere di Bologna* (στα Italian). RCS MediaGroup. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
7. ↑  Aquino, Luca (25 Απριλίου 2015). «Virtus, Fontecchio si dichiara al draft Nba» [Virtus, Fontecchio declares himself for the NBA draft]. *Corriere di Bologna* (στα Italian). RCS MediaGroup. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)
8. ↑  Snow, Taylor C. (10 Ιουνίου 2015). «Draft Workout: Pat Connaughton puts baseball on hold to pursue NBA career». *NBA*. Waltham (Massachusetts): Boston Celtics. Ανακτήθηκε στις 17 Ιουνίου 2015.
9. ↑  «Fontecchio, niente draft Gallinari allenato da Malone» [Fontecchio, no draft. Gallinari trained by Malone]. *Corriere dello Sport – Stadio* (στα Italian). New York. 17 Ιουνίου 2015. Ανακτήθηκε στις 16 Ιουνίου 2015. CS1 maint: Μη αναγνωρίσιμη γλώσσα (link)
10. ↑  «2018-19 Euroleague Stats» (στα English). CS1 maint: Μη αναγνωρίσιμη γλώσσα (link)
11. ↑  «2018-2019 LBA stats» (στα Italian). Αρχειοθετήθηκε από το πρωτότυπο στις 15 Ιουνίου 2013. Ανακτήθηκε στις 26 Δεκεμβρίου 2021. CS1 maint: Μη αναγνωρίσιμη γλώσσα (link)
12. ↑  «Reggio Emilia signs Simone Fontecchio» (στα Αγγλικά). Sportando. 18 Ιουλίου 2019. Ανακτήθηκε στις 20 Σεπτεμβρίου 2019.
13. ↑  «Άλμπα Βερολίνου: Υπέγραψε τον Σιμόνε Φοντέκιο». *Eurohoops*. 7 Ιουλίου 2020. Ανακτήθηκε στις 4 Νοεμβρίου 2023.
14. ↑  «Μπασκόνια: Επίσημα ο Φοντέκιο στη Βιτόρια». *Eurohoops*. 9 Ιουλίου 2021. Ανακτήθηκε στις 4 Νοεμβρίου 2023.
15. ↑  «Φοντέκιο: Επίσημα στους Γιούτα Τζαζ (vid) | Gazzetta». *www.gazzetta.gr*. Ανακτήθηκε στις 4 Νοεμβρίου 2023.
16. ↑  «Τζαζ: Αδιανόητη ανατροπή με τους Ουόριορς από το -4 στα τελευταία 13", με clutch Φοντέκιο! (Video)». *Eurohoops*. 8 Δεκεμβρίου 2022. Ανακτήθηκε στις 4 Νοεμβρίου 2023.
17. ↑  "2014 U20 European Championship – Simone Fontecchio." Αρχειοθετήθηκε 2014-07-12 στο Wayback Machine. *FIBA Europe*. Retrieved on 29 April 2015.
18. ↑  "2014 U20 European Championship – Simone Fontecchio." Αρχειοθετήθηκε 2016-03-09 στο Wayback Machine. *FIBA*. Retrieved on 29 April 2015.
19. 1 2  «Germany vs. Italy». FIBA. Αρχειοθετήθηκε από το πρωτότυπο στις 22 Αυγούστου 2021. Ανακτήθηκε στις 23 Αυγούστου 2021.
20. ↑  Urbina, Frank. «Five players from the Olympics who should be on NBA radars». Yahoo Sports. Αρχειοθετήθηκε από το πρωτότυπο στις 8 Αυγούστου 2021. Ανακτήθηκε στις 8 Αυγούστου 2021.
21. ↑  «Mercato NBA: cinque giocatori finiti sotto attenzione dopo le partite della Olimpiadi». Sky Sport. Αρχειοθετήθηκε από το πρωτότυπο στις 8 Αυγούστου 2021. Ανακτήθηκε στις 8 Αυγούστου 2021.
22. 1 2  Kontos, Dimitris (13 Ιουλίου 2014). «Italy's Fontecchio in perpetual motion». *FIBA Europe*. Αρχειοθετήθηκε από το πρωτότυπο στις 9 Ιουλίου 2021. Ανακτήθηκε στις 27 Μαρτίου 2015.
23. ↑  Mills, Danny (18 Μαΐου 2011). «The best of Ragusa (X): Simone Fontecchio». *Eurohopes.com*. Ανακτήθηκε στις 29 Απριλίου 2015.
24. ↑  Labanti, Daniele (21 Απριλίου 2015). «Virtus, il cerchio magico di Simone Fontecchio» [Virtus, the magic circle of Simone Fontecchio]. *Corriere di Bologna* (στα Italian). RCS MediaGroup. Ανακτήθηκε στις 17 Ιουνίου 2015. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Προφίλ στη Βίρτους Μπολόνια Ανακτήθηκε στις 29 Απριλίου 2015 (στα Ιταλικά)
* Προφίλ Ευρωμπάσκετ Ανακτήθηκε στις 29 Απριλίου 2015
* Προφίλ Real GM Ανακτήθηκε στις 29 Απριλίου 2015
* Προφίλ DraftExpress Ανακτήθηκε στις 22 Μαΐου 2015
* Προφίλ Players Group Αρχειοθετήθηκε 2018-10-18 στο Wayback Machine. Ανακτήθηκε στις 29 Απριλίου 2015
* Προφίλ στο fiba.basketball